Līgums Nr.FM VID 2024/277

“Ķīmisko produktu ar augstu tīrības pakāpi piegāde”

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, nodokļu maksātāja reģistrācijas Nr.90000069281, kuru pārstāv tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura rīkojas saskaņā ar\_\_\_\_\_\_\_\_\_\_\_\_\_\_\_\_\_, (turpmāk tekstā – Pasūtītājs), no vienas puses, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr. \_\_\_\_\_\_\_\_\_\_\_\_, kā vārdā uz \_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/223 “Ķīmisko produktu ar augstu tīrības pakāpi un references materiālu piegāde” rezultātiem, noslēdza šādu līgumu, turpmāk tekstā – Līgums:

**1. LĪGUMA PRIEKŠMETS**

Pasūtītājs uzdod un Piegādātājs apņemas veikt jaunu, neatvērtā ražotāja oriģinālajā iepakojumā ar ražotāja oriģinālo etiķeti un kvalitātes sertifikātu (kas nosaka preces kvalitātes saglabāšanu visu derīguma termiņa laiku) ķīmisko produktu ar augstu tīrības pakāpi (turpmāk – Prece) piegādi saskaņā ar Līguma un tā pielikuma noteikumiem.

**2. LĪGUMA SUMMA UN NORĒĶINU KĀRTĪBA**

**2.1.** Līguma kopējā summa ir **9000,00** **EUR** (deviņi tūkstoši *euro* un 00 centi), neieskaitot pievienotās vērtības nodokli (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi. *(Tiks papildināts ņemot vērā iesniegto piedāvājumu)*

**2.2.** Preces cenās, kas norādītas Līguma 1. pielikumā ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai piegādes vietai, iekraušanas/izkraušanas izmaksas, darba spēka izmaksas, nodokļiem (izņemot PVN), nodevu, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), nepieciešamo atļauju iegūšanu no trešajām personām un citas ar Līguma savlaicīgu un kvalitatīvu izpildi saistītās izmaksas.

**2.3.** Pasūtītājam nav pienākuma izlietot visu Līguma 2.1.apakšpunktā noteikto Līguma kopējo summu, pasūtot Preci Līgumā noteiktajā kārtībā.

**2.4.** Pasūtītājs par kvalitatīvas un Līguma nosacījumiem atbilstošas Preces piegādi veic samaksu 30 (trīsdesmit) dienu laikā no katras attiecīgās Preces piegādes pavadzīmes abpusējas parakstīšanas dienas un rēķina saņemšanas dienas, pārskaitot naudu uz Piegādātāja norādīto norēķinu kontu bankā. Visi Līgumā noteiktie rēķini ir sūtāmi uz Pasūtītāja elektronisko pasta adresi: [FP.lietvediba@vid.gov.lv](mailto:FP.lietvediba@vid.gov.lv) un uz Līguma 10.1.1.apakšpunktā norādītās Pasūtītāja pilnvarotās personas elektronisko pasta adresi \_\_\_\_\_\_\_\_\_\_\_\_\_\_\_\_\_, e-rēķini ir sūtami uz e-adresi EINVOICE\_VID@ 90000069281. Ja Piegādātājs sniedzējs iesniedz elektronisko rēķinu tam jāatbilst normatīvajos aktos noteiktajam formātam.

**2.5.** Lai novērstu Līguma pirmstermiņa izbeigšanu un Līguma pienācīgas neizpildes risku, Līguma 1.pielikumā norādītās cenas var tikt izmainītas nepārsniedzot 10% (desmit procentus) no norādītās cenas tikai Pusēm rakstiski savstarpēji vienojoties un ievērojot šādus nosacījumus:

2.5.1. (vienu) reizi Līguma darbības laikā, bet ne ātrāk kā 1 (vienu) gadu no Līguma spēkā stāšanās dienas;

2.5.2.ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

2.5.3.ja Preces cenas ir izmainījis to izgatavotājs vai oficiālais izplatītājs un Piegādātājs par to iesniedz Pasūtītājam Preces izgatavotāja vai oficiālā izplatītāja izsniegtu apliecinājumu.

**3. PRECES PIEGĀDES KĀRTĪBA**

**3.1.** Piegādātājs par saviem līdzekļiem, izmantojot sev pieejamo darbaspēku un transportu, nodrošina savlaicīgu kvalitatīvas un Līguma nosacījumiem atbilstošas Preces piegādi atsevišķu piegāžu veidā uz Pasūtītāja norādīto piegādes vietu, atbilstoši Pasūtītāja pilnvarotās personas elektroniski nosūtītajam Preces pieteikumam. Pasūtītājam ir tiesības Preci pasūtīt pa daļām pēc nepieciešamības.

**3.2.** Piegādātājs piegādā Preci pēc adreses: Rīga, Talejas iela 1, Pasūtītāja darba laikā: no pirmdienas līdz ceturtdienai no plkst. 9.00 līdz plkst.16.00, piektdienās no plkst. 9.00 līdz plkst.15.00.

**3.3.** Piegādātājs piegādā Preci ne vēlāk kā 20 darba dienu laikā no Pasūtītāja pilnvarotās personas Preces pieteikuma nosūtīšanas dienas uz Piegādātāja norādīto elektroniskā pasta adresi. Pušu pilnvarotās personas iepriekš savlaicīgi saskaņo noteiktu Preces piegādes laiku un veidu Pasūtītāja darba laikā piegādes dienā.

**3.4.** Piegādes termiņus, pamatotu iemeslu dēl, var pagarināt, atsevišķi rakstiski vienojoties par to ar Pasūtītāja pilnvaroto personu. Pušu pilnvarotās personas iepriekš savlaicīgi saskaņo noteiktu Preces piegādes laiku Pasūtītāja darba laikā, kas norādīts 3.2.apakšpunktā, piegādes dienā.

**3.5**. Preces piegāde tiek uzskatīta par veiktu katras attiecīgās Preces piegādes pavadzīmes abpusējas parakstīšanas dienā.

**3.6**. Piegādātājs piegādā Preci nebojātā, ražotāja oriģinālajā iepakojumā komplektā ar ražotāja oriģinālo etiķeti un kvalitāti apliecinošu sertifikātu. Preces iepakojuma marķējumam jāatbilst Latvijas Republikā spēkā esošo saistošo normatīvo aktu prasībām. Uz Preces iepakojuma jābūt norādītam Preces nosaukumam latviešu un/vai angļu un/vai ražotāja valodā un derīguma termiņam (derīguma termiņu iespējams norādīt arī kvalitātes sertifikātā).

**3.7**. Piegādātājs Preces piegādes laikā kopā ar Preci Pasūtītāja pilnvarotajai personai nodod Preces dokumentāciju latviešu un/vai angļu un/vai ražotāja valodā, kas apliecina vielu raksturojumu, īpašības, lietošanas un uzglabāšanas noteikumus un pielietojumu. Nav pieļaujama Preces piegāde, kurai derīguma termiņš ir tuvu tā beigu datumam

**3.8.** Piegādātājs nodrošina Preces piegādi un veic piegādātās Preces izkraušanas darbus Preces piegādes vietā Pasūtītāja pilnvarotās personas norādītajās telpās Pasūtītāja atbildīgās personas klātbūtnē.

**3.9**. Saņemot Preci, Pasūtītāja pilnvarotā persona pārbauda saņemtās Preces atbilstību Līguma nosacījumiem un elektroniski nosūtītajam Preces pieteikumam, kā arī salīdzina pavadzīmē norādītā Preces vienību skaita atbilstību elektroniski nosūtītajam Preces pieteikumam. Preces piegāde tiek uzskatīta par veiktu katras attiecīgās pavadzīmes abpusējas parakstīšanas dienā.

**3.10**. Ja saņemtā Prece neatbilst līguma, tā pielikuma prasībām, un/vai Preces piegādes pieprasījumam (neatbilstība Preces specifikācijai, kvalitātes, kvantitātes u.c. neatbilstības), Pasūtītāja pilnvarotā persona Preci nepieņem un pavadzīmi neparaksta, un 5 (piecu) darba dienu laikā no neatbilstošas Preces saņemšanas dienas nosūta Piegādātāja pilnvarotajai personai uz Līgumā norādīto elektroniskā pasta adresi motivētu pretenziju.

**3.11**. Līguma 3.10.apakšpunktā minētajā gadījumā Piegādātājs par saviem līdzekļiem bez papildus samaksas 5 (piecu) darba dienu laikā no pretenzijas nosūtīšanas dienas novērš pretenzijā norādītos Preces trūkumus, apmainot to pret jaunu, Līguma nosacījumiem un spēkā esošo saistošo normatīvo aktu prasībām atbilstošu Preci.

**3.11**. Transportējot Preci līdz Pasūtītājam, Piegādātājs nodrošina Preces drošību pret iespējamiem bojājumiem transportēšanas laikā. Precei ir jābūt iepakotai tā, lai transportēšanas laikā saglabātos nemainīga Preces kvalitāte.

**3.12.** Pēc Pasūtītāja pieprasījuma, Piegādātājs elektroniski 2 (divu) darba dienu laikā no pieprasījuma nosūtīšanas dienas, nosūta uz Pasūtītāja pilnvarotās personas elektroniskā pasta adresi attiecīgās Preces drošības datu lapas (*safety data sheet*).

**4. PUŠU ATBILDĪBA**

**4.1**. Par Preces piegādes termiņa nokavējumu, kas minēts Līguma 3.3. apakšpunktā, Piegādātājs maksā Pasūtītājam līgumsodu 10,00 EUR (desmit *euro* un00 centi) apmērā par katru Preces piegādes nokavējuma darba dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no termiņā nepiegādātās Preces kopējās summas (bez PVN).

**4.2**. Preces piegādes kavējuma laikā ieskaita visu laika periodu (darba dienas), kas pārsniedz Līguma 3.3.apakšpunktā norādīto Preces piegādes termiņu līdz dienai, kad Piegādātājs piegādā Līguma nosacījumiem (kvalitātes, kvantitātes u.c. prasības), kā arī spēkā esošo saistošo normatīvo aktu prasībām atbilstošu Preci, un Pasūtītāja pilnvarotā persona paraksta Preces pavadzīmi. Preces piegādes kavējuma laikā netiek ieskaitīts laika periods no Preces saņemšanas dienas līdz pretenzijas nosūtīšanas dienai.

**4.3.** Ja Piegādātājs pēc Līguma noslēgšanas atsakās veikt Preču piegādi atbilstoši Preces pieteikumam, tad Pasūtītājs katrā atsevišķā gadījumā prasa un Piegādātājs maksā līgumsodu 700 EUR (septiņi simti *euro*) apmērā.

**4.4.** Ja Piegādātājs neievēro neatbilstošas un/vai bojātas Preces (Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības)) apmaiņas termiņu Preces garantijas laikā, Piegādātājs maksā Pasūtītājam līgumsodu 10,00 EUR (desmit *euro* 00 centi) apmērā par katru nokavējuma dienu līdz pilnīgai Preces trūkumu, bojājumu, neatbilstību novēršanai un Preces apmaiņas veikšanai.

**4.5.** Ja Pasūtītājs neievēro samaksas termiņu, Pasūtītājam maksā Piegādātājam līgumsodu 0,1% (procenta vienas desmitās daļas) apmērā no savlaicīgi nesamaksātas summas (bez PVN) par katru nokavēto samaksas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas (bez PVN).

**4.6.** Par Līguma 9.1.apakšpunktā minētās informācijas izpaušanu Piegādātājs maksā Pasūtītājam līgumsodu 300,00 EUR (trīs simti *euro* un 00 centu) apmērā par katru gadījumu.

**4.7.** Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

**4.8.** Par Līgumā noteikto nosacījumu pārkāpumu Pasūtītājs Piegādātajam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Piegādātajam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Piegādātāja rēķina apmaksas dienai.

**4.9.** Ja Piegādātājs izvēlas līgumsodu dzēst ieskaita veidā, tad Piegādātājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.

**4.10.** Ja Piegādātājs neveic aprēķinātā līgumsoda samaksu Līguma 4.8.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

**4.11.** Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc līgumā noteiktā saistības izpildes termiņa, un ietver dienu, kurā saistība izpildīta.

**4.12.** Līgumsoda samaksa neatbrīvo Puses no savu saistību izpildes un zaudējumu atlīdzināšanas pienākuma.

**5. PRECES GARANTIJA**

**5.1.** Preces garantijas periods ir Preces ražotāja noteiktais derīguma termiņš, kas norādīts uz Preces iepakojuma vai kvalitātes sertifikātā. Piegādātājs garantē Preces atbilstību ražotāja kvalitātes sertifikātam un Līgumā norādītiem kvalitātes kritērijiem.

**5.2.** Preces derīguma termiņam jābūt vismaz 2/3 no derīguma termiņa, kas norādīts uz Preces iepakojuma vai kvalitātes sertifikātā, bet ne mazākam par 6 (sešiem) mēnešiem.

**5.3.** Ja Preces derīguma termiņa laikā konstatēta Preces (tās daļas) neatbilstība Līguma, tā pielikuma nosacījumiem vai Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas un lietošanas prasības) Pasūtītāja pilnvarotā persona sagatavo pretenziju un nosūta to Piegādātāja pilnvarotajai personai uz elektroniskā pasta adresi.

**5.4.** Preces derīguma termiņa laikā Piegādātājs par saviem līdzekļiem novērš piegādātās Preces (tās daļas) trūkumus, bojājumus, kas nav radušies Pasūtītāja vainas dēļ, un neatbilstību Līguma, tā pielikuma nosacījumiem, nepieciešamības gadījumā apmainot to pret jaunu, Līguma un tā pielikuma nosacījumiem atbilstošu Preci 5 (piecu) dienu laikā no dienas, kad Pasūtītāja pilnvarotā persona Līgumā noteiktā kārtībā ir nosūtījusi motivētu pretenziju Piegādātāja pilnvarotajai personai uz elektroniskā pasta adresi.

6. PUŠU PIENĀKUMI UN TIESĪBAS

* 1. Puses vienojas:
     1. savlaicīgi izpildīt visas Līguma saistības, t.sk. finansiālās saistības, kas izriet no Līguma.
     2. sniegt otrai Līguma Pusei informāciju, kas saistīta ar Līguma savlaicīgu un kvalitatīvu izpildi, kā arī izpildīt šajā Līgumā noteiktās saistības ar atbilstošu rūpību un kvalitāti.
  2. Piegādātāja pienākumi:
     1. veicot Preces piegādi, izmanto savu darbaspēku, transportu, tehniskos līdzekļus, iekārtas, materiālus un inventāru.
     2. nodrošina un veic piegādātās Preces izkraušanas darbus Preces piegādes vietā Pasūtītāja pilnvarotās personas norādītajās telpās.
     3. Piegādātājs ir materiāli atbildīgs par Preces uzstādīšanas vietā esošo materiālo vērtību saglabāšanu, Piegādātāja darbiniekiem veicot Preces piegādi, uzstādīšanu un Pasūtītāja darbinieku apmācību.
     4. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

1. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pušu saistību pilnīgai izpildei.
   2. Pasūtītājs pasūta Preci līdz ir pagājuši 3 (trīs) gadi no Līguma noslēgšanas dienas vai līdz brīdim, kad ir izlietota Līguma kopējā summa bez PVN (atkarībā no tā, kurš apstāklis iestājas pirmais).
   3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
   4. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstiski paziņojot par to Piegādātājam, šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Piegādātājs vēlas grozīt Preces vienību cenu/as;
      3. ja pasludināts Piegādātāja maksātnespējas process;
      4. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
   5. Piegādātājs 2 (divu) darba dienu laikā rakstveidā informē Pasūtītāju:
      1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
      2. ja mainās Piegādātājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām (tajā skaitā Piegādātāja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   6. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam:

7.6.1. ja atbilstoši Starptautisko un Latvijas Republikas nacionālo sankciju likumam Līguma 7.5. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalst

s noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

7.6.2. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

* 1. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 7.5.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
  2. Neskatoties uz Līguma izbeigšanu, Piegādātājs, izņemot Līguma 7.6.apakšpunktā noteiktos gadījumus, nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi.

**8.** **NEPĀRVARAMA VARA**

**8.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**8.2.**    Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).

**8.3.**    Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**8.4.**    Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**8.5.**    Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. INFORMĀCIJAS NEIZPAUŽAMĪBA**

**9.1.** Piegādātājs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju vai Pasūtītājam sniegto pakalpojumu.

**9.2.** Visa informācija, ko Pasūtītājs sniedz Piegādātājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.

**9.3.** Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.);

**9.4.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**9.5.** Līgumā minētājām informācijas neizpaužamības saistībām ir beztermiņa raksturs.

**10. CITI NOTEIKUMI**

**10.1.** Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

**10.1.1.** no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**10.1.2.** no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**10.2.** Pasūtītāja pilnvarotā persona ir tiesīga nosūtīt Preces piegādes pieprasījumus, sastādīt pretenzijas par konstatētiem trūkumiem Precē, parakstīt Preces pavadzīmes un rēķinus, kā arī veikt citas nepieciešamās darbības šī Līguma izpildei.

**10.3**. Pušu pilnvarotās personas nav pilnvarotas veikt grozījumus Līgumā un tā pielikumos.

**10.4.** Preces piegādes pieprasījumus, pretenzijas par Līgumam, tā pielikumiem, Preces piegādes pieprasījumam vai Latvijas Republikas normatīvajos aktos noteiktajām prasībām (kvalitātes, kvantitātes, u.c. neatbilstības) neatbilstošas Preces piegādi Pasūtītāja pilnvarotā persona piesaka pa e-pastu vai, ja e-pasts nefunkcionē, pa tālruni. Pieprasījuma vai pretenzijas nosūtīšanas laiks tiek fiksēts uz elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

**10.5.** Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

**10.6.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja patstāvīgās struktūrvienības vadītājs vai persona, kura to aizvieto.

**10.7.** Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

**10.8.** Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos (Piegādātāja reorganizāciju) vismaz 1 (vienu) mēnesi iepriekš.

**10.9.** Piegādātāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir – */Tiks papildināts ņemot vērā iesniegto piedāvājumu/*

**10.10.**Piegādātāja piesaistītais/-ie apakšuzņēmējs/-i, uz kura/-u iespējām Piegādātājs balstījies, lai apliecinātu savu kvalifikāciju ir – */Tiks papildināts ņemot vērā iesniegto piedāvājumu/*

**10.11.** Piegādātājs nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.

**10.12.** Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:

**10.12.1.** Piegādātāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

**10.12.2.** tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā (atbilstoši VID norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas gadījumiem;

**10.12.3.** piedāvātais apakšuzņēmējs, kura sniedzamo pakalpojumu vērtība ir vismaz 10 000,00 euro (desmit tūkstoši euro) no kopējās Līguma vērtības, atbilst PIL 42.panta pirmajā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas noteikumiem;

**10.12.4.** apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

**10.12.5.** Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

**10.12.6.** Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

**10.12.7.** Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.

**10.12.8.** Gadījumā, ja Pasūtītājs konstatē, ka Līguma izpildes laikā pret Piegādātāja piesaistīto apakšuzņēmēju tiek piemērotas sankcijas, Pasūtītājam ir tiesības pieprasīt apakšuzņēmēja nomaiņu, sagatavojot un nosūtīt Piegādātāja pilnvarotai personai attiecīgo paziņojumu.

**10.13.** Par Līguma grozījumiem, izņemot Līgumā noteiktos gadījumus, Puses vienojas rakstiski. Līguma grozījumi ir Līguma neatņemama sastāvdaļa.

**10.14.** Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.

**10.15.** Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.

**10.16.** Līgums sastādīts latviešu valodā uz \_\_ (\_\_\_\_\_\_\_) lappusēm, tā pielikums “Preces tehniskā specifikācija un Finanšu piedāvājums” uz \_\_\_ (\_\_\_\_) lapām elektroniska dokumenta veidā un parakstīts ar drošu elektronisko parakstu.

**PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:**  **Valsts ieņēmumu dienests**  adrese: Talejas iela 1, Rīga, LV-1978  NMR kods Nr: 90000069281  PVN maksātāja Nr.: LV90000069281  E-pasts: [vid@vid.gov.lv](mailto:vid@vid.gov.lv)  e-Adrese: DEFAULT@90000069281  Tālr.: 67122689  *Norēķinu rekvizīti*:  Valsts kase  Kods: TRELLV22  Konta Nr.: LV26TREL2130056037000  Ģenerāldirektor\_ \_\_\_\_\_\_\_ | **Piegādātājs:**  **\_\_\_\_\_\_\_\_\_**  adrese:  NMR kods Nr:  PVN maksātāja Nr.:  E-pasts:  e-Adrese:  Tālr.:  *Norēķinu rekvizīti*:  Banka:  Kods:  Konta Nr.:  *\_\_\_\_(amats, vārds, uzvārds\_\_\_\_\_\_\_\_\_* |
|  |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU

UN SATUR LAIKA ZĪMOGU

līguma Nr. FM VID 2024/223 -

pielikums

**PRECES TEHNISKĀ SPECIFIKĀCIJA UN FINANŠU PIEDĀVĀJUMS**

**Valsts ieņēmumu dienests**, nodokļu maksātāja reģistrācijas Nr.90000069281, kuru pārstāv tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā – Pasūtītājs), no vienas puses, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr. \_\_\_\_\_\_\_\_\_\_\_\_, kā vārdā uz \_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/223 “ Ķīmisko produktu ar augstu tīrības pakāpi un references materiālu piegāde” rezultātiem, vienojas par šādu Preces tehnisko specifikāciju un finanšu piedāvājumu:

*/Tiks papildināts ņemot vērā iesniegto piedāvājumu/*

Pušu paraksti:

|  |  |
| --- | --- |
| **Pasūtītājs:**  **Valsts ieņēmumu dienests**  Ģenerāldirektor\_ | **Piegādātājs:**  *\_\_\_\_(amats, vārds, uzvārds\_\_\_\_\_\_\_\_\_* |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU

UN SATUR LAIKA ZĪMOGU